[image: gerbonis saspiests laba kvalitate]
OGRES  NOVADA  PAŠVALDĪBA
Reģ.Nr.90000024455, Brīvības iela 33, Ogre, Ogres nov., LV-5001
tālrunis 65071160, e-pasts: ogredome@ogresnovads.lv, www.ogresnovads.lv 

PAŠVALDĪBAS DOMES SĒDES PROTOKOLA IZRAKSTS

	
Ogrē, Brīvības ielā 33
	
Nr.8
	
2026. gada 18. jūnijā



23.
Par grozījumu Ogres novada pašvaldības domes lēmumā “Par Ogres novada pašvaldības dalību Labklājības ministrijas izsludinātajam Atveseļošanās fonda 3.1.2.1.i. investīcijas otrās kārtas pasākumam “Atbalsta pasākumi cilvēkiem ar invaliditāti mājokļu vides pieejamības nodrošināšanai””

Ogres novada pašvaldības dome 2023. gada 26. oktobra sēdē pieņēma lēmumu “Par Ogres novada pašvaldības dalību Labklājības ministrijas izsludinātajam Atveseļošanas fonda 3.1.2.1.i. investīcijas otrās kārtas pasākumam “Atbalsta pasākumi cilvēkiem ar invaliditāti mājokļu vides pieejamības nodrošināšanai”” (protokols Nr. 17, 18.) (turpmāk – Lēmums), ar kuru atbalstīta Ogres novada pašvaldības (turpmāk – Pašvaldība) dalība Labklājības ministrijas izsludinātajam Atveseļošanās fonda 3.1.2.1.i. investīcijas otrās kārtas pasākumam “Atbalsta pasākumi cilvēkiem ar invaliditāti mājokļu vides pieejamības nodrošināšanai” ar projektu “Atbalsta pasākumi cilvēkiem ar invaliditāti mājokļu vides pieejamības nodrošināšanai Ogres novadā” (turpmāk – Projekts).
Ar Ogres novada pašvaldības domes 2024. gada 25. jūlija lēmumu (protokols Nr.11, 3.) un 2024. gada 28. novembra lēmumu (protokols Nr. 19, 19.) Lēmumā izdarīti grozījumi, precizējot Projektā atbalstāmo mērķa grupas personu skaitu un Pašvaldībai paredzēto Atveseļošanas un noturības mehānisma finansējumu.
Pašvaldība 2026. gada 25. maijā Labklājības ministrijai iesniedza vēstuli Nr. 2-5.1/1373 “Par papildu kvotu īstenošanas apjoma precizēšanu mājokļu vides pielāgošanai”, lūdzot piešķirt papildu finansējumu (kvotu) vēl trīs mērķa grupas personu mājokļu pielāgošanai Atveseļošanās fonda 3.1.2.1.i. investīcijas otrās kārtas ietvaros.
Labklājības ministrija ar 2026. gada 3. jūnija vēstuli Nr. LM-38-8-01/891 “Par papildu kvotas skaita piešķiršanu Atveseļošanas fonda 3.1.2.1.i. investīcijas projektā” informēja Pašvaldību, ka Labklājības ministrija pieņem zināšanai Pašvaldības sniegto informāciju un aicina Pašvaldību, ievērojot Ministru kabineta 2023. gada 5. septembra noteikumu Nr. 512 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” īstenošanas noteikumi” (turpmāk – MK noteikumi Nr. 512) 32. punktā noteikto, ierosināt projekta grozījumus, paredzot mājokļu pielāgošanu trim papildu personām.
Pamatojoties uz Ministru kabineta 2023. gada 5. septembra noteikumu Nr. 512 11. punktā noteikto, ka viena mājokļa vides pieejamības nodrošināšanas vidējās izmaksas nepārsniedz 18 299 euro (astoņpadsmit tūkstoši divi simti deviņdesmit deviņi euro un 00 centi), neieskaitot pievienotās vērtības nodokļa izmaksas, Pašvaldībai papildu pieejamais Atveseļošanas fonda finansējums trīs papildu personu mājokļu vides pieejamības nodrošināšanai ir 54 897 euro (piecdesmit četri tūkstoši astoņi simti deviņdesmit septiņi euro un 00 centi). Līdz ar to Pašvaldībai pieejamais kopējais Atveseļošanas fonda finansējums projekta īstenošanai ir 215 242,26 euro (divi simti piecpadsmit tūkstoši divi simti četrdesmit divi euro un 26 centi), neieskaitot pievienotās vērtības nodokļa izmaksas. Pašvaldība 2025. gadā ir realizējusi deviņu mājokļu pielāgošanu vides pieejamībai ar Atveseļošanas fonda finansējumu 160 345,26 euro (simt sešdesmit tūkstoši trīs simti četrdesmit pieci euro un 26 centi) apmērā.
Projekta finansējumu saskaņā MK noteikumiem Nr. 512 veido Atveseļošanas fonda finansējums un papildus valsts budžeta finansējums pievienotās vērtības nodokļa segšanai.
Ņemot vērā minēto, pamatojoties uz Ministru kabineta 2023. gada 5. septembra noteikumu Nr. 512 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” īstenošanas noteikumi” 4., 11., 12. un 16. punktu un Pašvaldību likuma 4. panta pirmās daļas 9. punktu,

balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav,
Ogres novada pašvaldības dome NOLEMJ:

1. Izdarīt Ogres novada pašvaldības 2023. gada 26. oktobra lēmumā (protokols Nr. 17, 18.) “Par Ogres novada pašvaldības dalību Labklājības ministrijas izsludinātajam Atveseļošanās fonda 3.1.2.1.i. investīcijas otrās kārtas pasākumam “Atbalsta pasākumi cilvēkiem ar invaliditāti mājokļu vides pieejamības nodrošināšanai”” (turpmāk – Lēmums) šādu grozījumu:
izteikt Lēmuma konstatējuma daļas 4. rindkopas 2. teikumu šādā redakcijā: “Ņemot vērā mērķa grupas personu skaitu (divpadsmit personas), Pašvaldībai paredzētais Atveseļošanas un noturības mehānisma finansējums projekta īstenošanai ir 215 242,26 euro (divi simti piecpadsmit tūkstoši divi simti četrdesmit divi euro un 26 centi), neieskaitot pievienotās vērtības nodokļa izmaksas.”.
2. Ogres novada pašvaldības Centrālās administrācijas Kancelejai nodrošināt Lēmuma aktuālo redakciju.
3. Kontroli par lēmuma izpildi uzdot Ogres novada pašvaldības izpilddirektoram.

